hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu hu hu hu de es hu en hu hu hu hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en en es en hu hu hu hu hu en hu zh en hu hu de zh hu hu en hu hu en hu ru hu ru hu en hu hu en hu hu hu hu hu hu hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu en
1376 eltűnt szavazó – Regénytár
Létező és nem létező irodalom
Helyszín: egy csúcsmodern berendezésekkel felszerelt, paranormális jelenségeket és földönkívüli tevékenységet vizsgáló kutatóállomás vezérlőterme,  valahol a Bermuda-háromszög peremén. Jackson egy konzol előtt ül, a műszereket figyeli, Braddock mögötte járkál. Több műszer is jelezni kezd.
BRADDOCK: Mi ez a veszett sípolás, Jackson?
JACKSON: A műszerek ismeretlen aktivitást észlelnek…  Valakik közelednek felénk…
BRADDOCK: Mutassa csak! (közelebb hajol a  legközelebbi képernyőhöz) Te jó ég! Ha jól látom, ezernél is többen jönnek… Vörös riadó!
JACKSON: Ne, főnök! Ezek ők lesznek! Az idegenek, akik eddig csak úgy elrabolták a hajókat, meg az utasaikat! De most végre megmutatják magukat!
BRADDOCK (feszülten): Összesen 1376 emberszerű lény… és már itt is vannak!
Az ajtóban apró termetű, vékony alakok jelennek meg, halvány narancssárga kezeslábasban.
JACKSON (lelkesen a jövevények felé fordul): Béke veletek, idegenek! Intelligens lények vagyunk, nem rontunk ajtóstul a házba…  de vigyetek magatokkal a bolygótokra, most!
JÖVEVÉNYEK: Teccék? Moct lenni hol? Ecc lenni nem Bidápect, lenni nem Madzsarisztán?
BRADDOCK: Mit mondanak, Jackson? Ért belőle valamit?
JACKSON: Szerintem most adják meg a szülőbolygójuk nevét, illetve az űrszektor azonosítóját, ahonnan érkeztek. BDPS-t szektor, M’Gar’Iz Ten bolygó. Máris nézem is a csillagtérképen… (a monitor felé fordul, sebesen gépelni kezd egy klaviatúrán.)
JÖVEVÉNYEK: Szávazokőr lenni itt? Mi akarni szávazás!
BRADDOCK (feszülten): Mit zagyválnak, Jackson?
JACKSON: Keresem, keresem… lassú a rendszer, de szerintem a Proxima Centauriban lesz…
JÖVEVÉNYEK: Kérni szávazólap! Ákar dobni urna bele! Nekünk lenni joga!
BRADDOCK: Micsoda, joga? Az idegenek is jógáznak? Ez a módosított csillagközi változat lehet?
JACKSON (diadalmasan): És itt van! Ahogy sejtettem: a Proxima Centauri küldöttei! Úristen!
JÖVEVÉNYEK: Á, nem ádni szávazólap magáér? Mi adni érte cerébe hasi-nasi, implant, károra! Szívni fel,  tolni agyadba bele, vagy cátold! Üszlet!
JACKSON: Ó, messziről jött idegenek, tanítsatok meg a bölcsességetekre…
BRADDOCK: Várjon, Jackson! Ez az 1376 fő nem annak a kínai, maláj… vagy vietnámi hajónak a létszáma, amelyik tavaly áprilisban bukkant fel a nyílt vízen, tök üresen?
JACKSON: De igen. Csakhogy a legénysége, meg az utasai nyomtalanul eltűntek, mintha kiszakadtak volna a valóságból! Elmozdult a tér-idő kontinuum, vagy mi!
JÖVEVÉNYEK: Ha nem adni szávazólap, nem ákarni üszlet, ádni ször és lánok!
JACKSON: Ször? Milyen szőr? Ami azt illeti, csakugyan megborotválkozhattatok volna, de…
BRADDOCK: Jackson, ne marhuljon már! Hát nem látja, hogy visszabillent a tér-idő kontinuum, és ezek annak a mit tudom én, milyen hajónak az utasai?
JACKSON: Tényleg? De akkor mi az a Bidápect, mi az a Madzsarisztán, ha nem a Proxima Centauri részei?
BRADDOCK (dühösen): Nem mindegy? Azt viszont tudom, hogy ha nem tünteti el őket innen két percen belül, felrúgom a Proxima Centauriba, és akkor majd keresgélhet a szektorok között!
JACKSON (a jövevények felé): Hallottátok? Hess innen, hess!… ( a jövevények elhagyják a szobát) Na végre, elmentek!
BRADDOCK (leveti magát az egyik szabad székbe, megkönnyebbülten):  Jól van! Akkor most szóljon Shirley-nek, a takarítónőnek, hogy jöjjön fel abban a testhezálló, szűk topban, és hozzon magával némi sört is!
JÖVEVÉNYEK (felbukkannak az ajtóban, lelkesen): Ször! Lánok!
JACKSON (pánikban): Főnök! Visszajöttek!!!
1973-ban született Budapesten. Magyar-történelem szakos tanári diplomát szerzett, majd '98-ban újságírónak állt. Tizenhárom évig dolgozott az írott sajtóban (a lapok egy része, melyeknél alkalmazásban állt, ma már nem létezik). 2012-ben pályamódosításra szánta el magát. Az államigazgatásban töltött évek után 2020-ban visszatért az újságíráshoz, búcsút mondva a protokoll- és rendezvényszervezői, oktatási szakreferensi, projektértékelői adminisztrációs ügyintézői, fogyasztóvédelmi szakügyintézői munkaköröknek.
Vélemény, hozzászólás? Kilépés a válaszból
Your email address will not be published.
A nevem, e-mail-címem, és weboldalcímem mentése a böngészőben a következő hozzászólásomhoz.
Talán ez is érdekli
Hogyan csókoljuk meg a feleségünket?
Elfogadom az adatvédelmi szabályzatot
© 2021 - MINDEN JOG FENNTARTVA ÉS MINDEN SZABÁLY BETARTVA.
Ez a honlap saját készítésű irodalmi anyagokat és multimédiás tartalmakat tesz közzé. Publikált anyagaink ebből adódóan eredetiek, tehát jogvédettek. Kereskedelmi célú felhasználásukhoz a szerkesztőség írásos beleegyezése szükséges.